REPUBLIKA HRVATSKA

VARAŽDINSKA ŽUPANIJA

GRAD VARAŽDIN

II. OSNOVNA ŠKOLA VARAŽDIN

A. CESARCA 10, 42000 Varaždin

KLASA: 112-02/24-01/5

URBROJ: 2186-90-24-1

Varaždin, 24. travnja 2024.

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 136/14-RUSRH, 152/14, 7/17, 68/18, 98/19, 64/20, 151/22 i 156/23 - dalje: Zakon o odgoju i obrazovanju u osnovnoj i srednjoj školi), članka 13. Pravilnika o radu II. osnovne škole Varaždin i članka 4. i 9. Pravilnika o načinu i postupku zapošljavanja II. osnovne škole Varaždin, ravnateljica II. osnovne škole Varaždin raspisuje

**N A T J E Č A J**

za zasnivanje radnog odnosa na radnom mjestu

**POMOĆNI /A RADNIK/ICA u produženom boravku ( koji obavlja poslove pomoćnog/ne kuhara/ice) - 1 izvršitelj/ica na određeno, puno radno vrijeme, 40 sati tjedno, do 21. lipnja 2024.**

Mjesto rada: II. osnovna škola Varaždin, Augusta Cesarca 10, Varaždin

Na natječaj se mogu javiti osobe oba spola u skladu sa Zakonom o ravnopravnosti spolova („Narodne novine“ broj 82/08 i 69/17).

**Uvjeti:**

* opći uvjeti za zasnivanje radnog odnosa sukladno općim propisima o radu,
* završena srednja škola- program kuhar odnosno KV kuhar ili završena osnovna škola i završen tečaj za pomoćnog kuhara

K**andidati su dužni uz prijavu na natječaj priložiti sljedeću dokumentaciju:**

**-** prijavu na natječaj koja sadrži osobne podatke i naziv radnog mjesta na koji se prijavljuje,

- životopis,

- svjedodžbu (dokaz o stečenoj stručnoj spremi),

- dokaz o državljanstvu,

- uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ne starije od 30 dana od dana objave natječaja,

- elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.

Radni odnos u školskoj ustanovi ne mogu zasnovati osobe u odnosu na koje postoje zapreke iz članka 106. Zakona o odgoju i obrazovanju u osnovnoj i srednjoj školi.

**Prijavu je potrebno vlastoručno potpisati i navesti osobne podatke i naziv radnog mjesta na koje se prijavljuje.**

Navedene isprave dostavljaju se u neovjerenoj preslici, a izabrani kandidat/kinja prije sklapanja ugovora o radu dužan/na je predočiti izvornike ili ovjerene preslike.

Kandidat/kinja koji/a ostvaruju pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21 i 156/23), članka 48.f Zakona o zaštiti vojnih i civilnih invalida rata („Narodne novine“ broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) dužan/na je u prijavi na natječaj pozvati se na to pravo i uz prijavu na natječaj priložiti sve dokaze o ispunjavanju traženih uvjeta iz natječaja i dokaze prema posebnom zakonu te ima prednost u odnosu na ostale kandidate/kinje samo pod jednakim uvjetima.

Kandidat/kinja iz članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21 i 156/23) da bi ostvarile pravo prednosti pri zapošljavanju, koje u trenutku podnošenja prijava ispunjavaju uvjete za ostvarivanje toga prava, dužne su uz prijavu na natječaj priložiti sve dokaze o ispunjavanju traženih uvjeta iz natječaja i dokaze u skladu s člankom 103. Zakona u svrhu ostvarivanja prava prednosti pri zapošljavanju koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat/kinja iz članka 48. stavaka 1.-3. Zakona o civilnim stradalnicima iz Domovinskog rata („Narodne novine“ broj 84/21) da bi ostvarile pravo prednosti pri zapošljavanju, koje u trenutku podnošenja prijava ispunjavaju uvjete za ostvarivanje toga prava, dužne su uz prijavu na natječaj priložiti sve dokaze o ispunjavanju traženih uvjeta iz natječaja i dokaze u skladu s člankom 49. stavka 1. Zakona u svrhu ostvarivanja prava prednosti pri zapošljavanju koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Dostavom prijave na natječaj svi kandidati/kinje dali/e su privolu II. OSNOVNOJ ŠKOLI VARAŽDIN za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka.

Natječaj je objavljen na mrežnoj stranici i oglasnoj ploči Hrvatskog zavoda za zapošljavanje te mrežnoj stranici i oglasnoj ploči Škole dana 24. travnja 2024. godine.

Natječaj je otvoren 8 dana u razdoblju od 24. travnja 2024. do 2. svibnja 2024. godine. Ako se prijave šalju posljednjeg dana natječaja moraju biti poslane preporučenom pošiljkom.

Prijave na natječaj s dokazima o ispunjavanju uvjeta natječaja dostavljaju se u pisanom obliku osobno u tajništvo Škole ili poštom na adresu:

II. OSNOVNA ŠKOLA VARAŽDIN,

Augusta Cesarca 10,

42000 Varaždin

**s naznakom:** **„Za natječaj – pomoćni/a radnik/ica u produženom boravku“**

Prijave putem e-maila neće se razmatrati.

Kandidatom/kinjom prijavljenim/om na natječaj smatrat će se samo osoba koja podnese pravodobnu i potpunu prijavu te ispunjava formalne uvjete iz natječaja.

Nepravovremene i nepotpune prijave neće se razmatrati.

Kandidat/kinja prijavljen/na na natječaj bit će o izboru kandidata/kinje obaviješten/na putem mrežne stranice Škole: <http://os-druga-vz.skole.hr> u rubrici „Natječaji“ i to najkasnije u roku od osam dana od dana sklapanja ugovora o radu s odabranim kandidatom/kinjom. U slučaju da se na natječaj prijave kandidati/kinje koji/e se pozivaju na pravo prednosti pri zapošljavanju prema posebnom propisu, Škola će ih izvijestiti prema pravilima osobne dostave, preporučenom poštanskom pošiljkom s povratnicom, a ostale kandidate/kinje istim tekstom obavijesti redovitom poštanskom pošiljkom.

 **Ravnateljica:**

 Sanja Posavec, prof.